Stone Temple Pilots

Stone Temple Pilots (ofte forkortet STP) er et amerikansk rockeband, grunnlagt i 1986 av Scott Weiland og Robert DeLeo etter at de møttes på en Black Flag konsert i Long Beach, California, der de oppdaget at de «datet» den samme kvinnen. De ble kjent med hverandre i stedet for å slåss om kvinnen. 

De to flyttet inn i hennes gamle leilighet, og startet å spille sammen. Robert fikk sin bror Dean DeLeo med i bandet og fant også Eric Kretz, som da spilte med et annet band, til å spille trommer.

STP blir regnet for å være en del av grungebølgen på 1990-tallet.

I 2003 ble Stone Temple Pilots oppløst. Scott Weiland begynte samme år som vokalist i tidligere Guns N' Roses-gitarist Slash sitt nystartede band, Velvet Revolver. Den 1. april 2008 annonserte Velvet Revolver at Weiland hadde fått sparken fra bandet. Samme måned ble det kjent at Stone Temple Pilots skulle gjenforenes.

I februar 2013 ble fikk vokalist Scott Weiland sparken fra bandet. Han ble erstattet av Linkin Park-vokalist Chester Bennington. I november 2015 forlot Bennington bandet for å konsentrere seg om Linkin Park.

Den 3. desember 2015 ble Weiland funnet død i turnebussen til bandet hans, The Wildabouts. I februar 2016 annonserte Stone Temple Pilots at de skulle avholde en online audition for å finne en ny vokalist.

Diskografi
 Core (1992, Atlantic)
 Purple (1994, East West)
 Tiny Music... Songs from the Vatican Gift Shop (1996, Atlantic)
 No. 4 (1999, Atlantic)
 Shangri-La Dee Da (2001, Atlantic)
 Thank You (2003, Atlantic)
 Buy this (2008, Atlantic)
 Stone Temple Pilots (2010, Atlantic)
 Original Album Series (2012, Rhino)

Referanser

Eksterne lenker 
 
 
 
 

Rockegrupper fra USA
Band etablert i 1986
Grunge-band